**Պատմություն**

**16-րդ շաբաթ**

**4-րդ հարթակ**

**Նախորդ դասին սովորեցինք՝**

* 16-դարում Հայաստանի հարևանությամբ հզորացան Պարսկաստանը և Թուրքիան։  
  1299թ․ թուրք ցեղապետ Օսմանը ստեղծեց Օսմանյան Թուրքիան։
* 1453թ․ թուրքերը գրավեցին Կոնստանտինոպոլիսը և վերացրին Բյուզանդիան։
* Թե՛ Պարսկաստանը և թե՛ Թուրքիան նպատակ ունեին գրավել Անդրկովկասը։
* Թուրք-պարսկական պատերազմները տևեցին մոտ հարյուր տարի։
* Հայաստանը բաժանվեց Թուրքիայի և Պարսկաստանի միջև;
* Արևելյան Հայաստանը անցավ Պարսկաստանին, իսկ Արևմտյան Հայաստանը՝ Թուրքիային։
* Թուրքիայի և Պարսկաստանի դավանանքը մուսուլմանական կրոնն էր։
* Եվ Թուրքիայում, և Պարսկաստանում հայերը ենթարկվում էին անասելի ճնշումների․ վճարում էին շատ բարձր հարկեր, քրիստոնյա լինելու պատճառով զրկված էին իրավոունքներից, թուրք և պարսիկ պաշտոնյաները թալանում, կողոպտում էին հայերին։
* Ծանր պայմանների պատճառով շատ հայեր արտագաղթում էին Հայաստանից։

**Հայաստանը Ռուսաստանի տիրապետության տակ**

19-դարի սկզբին Անդրկովկասը նվաճելու համար Ցարական Ռուսաստանը չորս անգամ պատերազմում է Թուրքիայի և Պարսկաստանի հետ, որոնք բոլորն էլ ավարտվում են Ռուսատանի հաղթանակով։ Ռուսաստանին անցավ Արևելյան Հայաստանը՝ 1813 թվականին մի շարք տարածքներ, այդ թվում և Սյունիքն ու Արցախը, 1828թվականին Երևանի խանությունը, իսկ Արևմտյան Հայաստանը մնաց Թուրքիայի տիրապետության տակ։

Ռուսական տիրապետության տակ գտնվող հայերն չազատագրվեցին, նրանց հույսերը չարդարացան, հայերին սկսեցին ճնշել և շահագործել ռուս պաշտոնյաները, թեև ռուսական ճնշումն ավել մեղմ էր քան թուրքականը և պարսկականը։ Հայերի ձգտումն ազատվել թուրքական լծից, միանալ իրենց արևելյան եղբայրներին առաջացնում էր թուրքերի զայրույթը։ Նրանք սաստկացնում էին ճնշումները հայերի նկատմամբ։ Հայ ազգային շատ հայրենասեր գործիչներ դարեր շարունակ փորձել են ազատագրել Հայաստանը եվրոպական խոշոր պետությունների օգնությամբ, սակայն խոստումներից բացի ոչինչ չի արվել։ Այդ ավելի էր զայրացնում Թուրքիային։

1914 թվականին սկսվեց Առաջին աշխարհամարտը։ Թուրքիան միացավ գերմանական դաշինքին։ Ստեղծվեց հարմար պահ հայկական հարցից ազատվելու։ Կազմվեց հրեշավոր ծրագիր՝ հայերից ազատվել ցեղասպանության միջոցով․նախ վերացնել հայ մտավորականությանը, այսինքն նրանց, ովքեր կառաջնորդեին ժողովրդին,հետո՝ տղամարդկանց՝ կռվող ուժը, վերջում անպաշտպան ծերերին, կանանց, երեխաներին։

Թուրքական պետության ղեկավարներ Թայլաթ, Էնվեր և Ջամալ փաշաները 1915թվականին ապրիլի 24-ին սկսեցին իրականացնել հայերի ցեղասպանությունը Կոստանտինապոլսի հայ մտավորականներից, որին զոհ գնացին մոտ 250 մտավորականներ՝ բժիշկներ, ուսուցիչներ, նկարիչներ, գրողներ և այլն։ Զորակոչելու պատրվակով հավաքեցին երիտասարդ, կռվելու ունակ տղամարդկանց և մաս-մաս ոչնչացրին։ Կանանց, երեխաներին ու ծերերին Արևմտյան Հայաստանի տարբեր բնակավայրերից տեղահանեցին և ուղարկեցին դեպի Սիրիայի անապատները։

Հազարավոր մարդկանց անպաշտպան շարասյունները, սոված և բոկոտն, շարժվում էին դեպի մահվանը դեմհանդիման, ճանապարհին ենթարկվելով թալանիկողոպուտի, բռնությունների, սպանություննեիրի։ Նրանց մի փոքր մասը միայն կեդանի մնաց, իսկ սիրիական Դեր էլ զոր անապատը դարձավ հայերի ամենամեծ անպատան գերեզմանոցը։ Մեկուկես միլիոն հայ զոհ գնաց Թուրքիայի իրականացրած հայոց ցեղասպանությանը։ Կենդանի մնացած հազարավոր հայեր ճողոպեցին Թուրքիայից և բնակություն հաստատեցին աշխարհի տարբեր երկրներում,որի հետևանքով ձևավորվեց հայկական սփյուռքը։

Աշխարհ շատ երկրներ, այդ թվում և ԱՄՆ-ը, ընդունել են 1915թվականի ապրիլի 24-ին Թուրքիայի կողմից իրականացրած հայոց ցեղասպանության փաստը, թեև Թուրքիան չի ընդունում այն։ Հայ ազգի նվիրյալ երիտասարդները վրեժ լուծեցին հայ ժողովրդի դահիճներից, ահաբեկության ենթարկելով նրանց։ Հայ ժողովուրդը այսօր պահանջատեր է, նա երբեք չի մոռանա նրանց,ովքեր դարձան ցեղասպանության անմեղ զոները։

**Հետաքրքիր դրվագներ պատմությունից**

**Ովքե՞ր ֆիդայիները։**



**Անդրանիկ փաշա /Անդրանիկ Օզանյան /**

Թուրքիայում ապրում էր մոտ չորս միլիոն հայ։ Հայերը ենթարկվում էին շատ ծանր պայմաններում։ Նրանք զրկված էին իրավունքներից, նրանց թալանում և կողոպտում էին թե՛ թուրք պաշտոնյաները, թե՛ թուրքական կառավարության կողմից հովանավորվող քուրդ շեյխերը։ Սակայն անպաշտպան ժողովրդին պաշտպանելու և ազատագրելու ելան ժողովրդի ծոցից ծնված հայրենանվեր խ իզախ զավակները՝ **ֆիդայիները**, որոնք ջոկատներ կազմելով, հարձակվում էին ժողովրդին ճնշող բեկերի, բեյերի, շեյխերի վրա։

Ֆիդայիներից ահ ու սարսափ էին ապրում։ Դրանցից էր **Անդրանիկ Օզանյանը՝ Անդրանիկ փաշան**։ Նրա հերոսությունների մասին կան բազմաթիվ դեպքեր, բայց մենք այսօր կպատմենք Սուրբ Առաքելոց վանքի կռվի մասին։ 1901թվականի նոյեմբերի 3- ին Անդրանիկը, որը հայդուկային շարժման ղեկավարներից էր, իր 30 քաջերով և լավ զինված գնում է Մուշից ոչ հեռու գտնվող Առաքելոց վանք։ Նրան են միանում երկու տասնյակ գյուղացիներ։ Թուրքերը վաղուց էին երազում բռնել ամենահեղինակավոր հայդուկին։

Նոյեմբերի 7-ին թուրքական 6000 – անոց բանակը շրջապատում է բանքը։ Սկսվում է անհավասար մարտը։ Թուրքերի բոլոր հարձակումները ետ են մղվում Անդրանինի կողմից։ Տեսնելով չեն կարողանում հաղթել, թուրքերը պատվիրակներ են ուղարկում։ Անդրանիկը մի քանի կետից բաղկացած պահանջներ է ներկայացնում։ Թուրքերը համաձայնվում են, սակայն պահանջներից միայն մեկ կետն են կատարում։ Անդրանիկը չի հանձնվում, և կռիվը շարունակվում է։ Ստեղծվել էր ծանր վիճակ․ զինամթերքը վերջանում էր, շատերը հերոսաբար ընկել էին։

Նոյեմբերի 27-ի գիշերը առատ ձյունով քողարկվելով Անդրանիկը և նրա հերոսները՝ ծածկվելով սպիտակ սավաններով, անվնաս հեռացան։ Առավոտյան թուրքերը ուրախացած մտան վանք, վերջապես անորսալի Անդրանիկը իրեց ձեռքում է, սակայն հուսախաբվեցին։ Առաքելոց վանքի կռվի հաղթանակի լուրը տարածվեց Հայաստանում, Անդրանիկի սխրանքը մեծ հույս տվեց ժողովրդին։ Այն նոր թափ հաղորդեց հայդուկային շարժմանը։

**Հարցեր և առաջադրանքներ**

* Ինչքա՞ն հայ էր ապրում Թուրքիայում։
* Ինչպե՞ս էին նրանց հետ վարվում թուրքորը։
* Ովքե՞ր էին ֆիդայիները և ի՞նչով էին զբաղվում։
* Ի՞նչ հայտնի ֆիդայի հերոսներ գիտես։
* Պատմիր Սուրբ Առաքելոց վանքի հետ կապված պատմությունը քո խոսքերով։